Soweto-brand eis vyfde slagoffer | Maroela Media
Soweto-brand eis vyfde slagoffer
Die 30-jarige ma van die drie seuntjies wat verlede Woensdagoggend in 'n huisbrand in Soweto dood is, het Sondagaand aan haar beserings beswyk.
Maroela Media het verlede Woensdag berig die polisie vermoed brandstigting. Die drie boeties, Philane (10), Zanele (8) en Mpumi Radebe (3), het die oggend omstreeks 01:00 in hul huis in Zola verkool. Hul pa (31) het glo petrol op die huis gegooi ná 'n huishoudelike onderonsie met sy vrou. Die pa het later die dag in die Chris Hani Baragwanath-hospitaal aan sy wonde beswyk.
"Die pa het hulle vermoedelik in die huis toegesluit na 'n rusie en dit aan die brand gesteek. Hy het sy vrou daarvan verdink dat sy 'n verhouding met sy broer gehad het," het adjudant-offisier Kay Makhubela, woordvoerder van die polisie, gesê.